kardosdrur/scandi-wiki huggingface dataset:
Postpakke

En postpakke er en postforsendelse i pakkeformat, som i dag er forsynet med en stregkode, og som leveres af en postleverandør. Postpakkers stregkoder scannes løbende, og modtager og afsender kan derfor via internet følge pakkerne løbende undervejs i leveringen. Postpakker kan sendes som almindelig postpakke, rekommanderet pakke, ekspres eller som værdipakke. Før elektronikkens indtog i den postale verden blev postpakker enten påklæbet eller ledsaget af hånd -eller maskinskrevne adressekort med oplysninger om modtager og afsender.

Postpakker via Post Danmark 
Postpakker der i dag sendes via Post Danmark må højest veje 20 kg og må højest måle 1m x 0,5 m x 0,5 m. Overstiger pakken et eller flere af disse mål, så skal pakken sendes som volumenpakke med volumentillæg.  Der betales pakkeporto efter vægt og minimum for 1 kg. Postpakker kan afsendes med omdeling eller uden omdeling til afhentning i postbutik eller pakkeboksen. Postpakker afsendt med Post Danmark er forsikret for op til 4.800 kr., ønskes yderligere forsikring skal de sendes som værdipakker.

Se også
 Brevpakke
 Standardbrev

Kilder

Eksterne henvisninger 

Pakke
Lithoponehvidt

Lithoponehvidt er en hvid blandingsfarve, der består af zinksulfid, ZnS, og bariumsulfat, BaSO4. Det fremstilles ved at fælde bariumsulfid med zinksulfat. Derefter udglødes og males pigmentet. Det bruges ikke til kunstnerfarver, men er brugbart til indendørs maling. Det har været fremstillet siden 1877. 

Farver
Bildøy

Bildøy eller Bildøyna er en ø beliggende mellem øerne  Sotra og Litlesotra som ligger i Øygarden kommune, vest for Bergen i Vestland fylke i Norge. På trods af sin beskedne størrelse sammenlignet med naboøerne, huser Bildøy bl.a Sotra vidaregåande skole, Fjell ungdomsskole, Bildøyhallen og Indremisjonsforbundets bibelskole, hvilket  gør øen til en vigtig del af kommunen.

Den nordre del af Bildøy er præget af  fritidsejendomme, fisker- og bådhuse og en del udmark. Syd for riksvei 555, som deler Bildøy på tværs, ligger  skoler og idrætspark, samt boligområdet Søre Bildøy helt på sydspidsen af øen.

Bildøy har også lagt navn til toppen Bildenuten (også kaldt Bildefjellet), 221 moh. som er en del af bjergryggen som strækker sig på Sotras østside.

Kilder og henvisninger 

Fjell
Øer i Vestland
Benedicte Arnesen Kall

Benedicte Martinette Arnesen Kall, nogle gange skrevet Arnesen-Kall (13. november 1813 i Slagelse - 26. september 1895 i København) var dansk forfatter.

Liv
Arnesen Kall var datter af Dorothea Elisabeth Vauwert Wexels og leksikograf Paul Arnesen. Hun havde ti søskende, herunder søsteren Marie Benedicte Sophie Hedevig, der blev lærer og filantrop. 

Arnesen Kall blev undervist hjemme af faren og i  Døtreskolen af 1791. I løbet af barndommen opholdt hun sig i stigende grad hos ægteparret, professor Børge Thorlacius og hans kone Benedicte Kall, som hun siden omtalte som sin anden mor. Her fik hun en alsidig, humanistisk dannelse. 

Hun havde et afvekslende liv, var guvernante, rejste til Italien, Grækenland, Konstantinopel og Island. 1862-70 boede hun på Tersløsegård, hvor hun oversatte og annoterede samtlige Molières komedier. Hun forblev ugift.

Bibliografi
 "Die alte Lahrmann" (1841)
 Mine Theaterlidelser (1852)
 Grev Bothwell i Norge (1853)
 Min Søns Breve (1853)
 Zillerdal (1855)
 Smaaskizzer fra en Islandsreise i Sommeren 1867 (1869)
 I Sorg og i Glæde (1870)
 Gennem "Kirkeaarets Evangelier" (1872)
 Robert Bruce (1873)
 Den oldenborgske Stamme i Danmark (1874)
 Fru Gyllembourg og hendes Værker i Forhold til vor Tid (1875)
 For eller imod Kvindesagen? (1881)

Oversættelser
 En Skillevæg
 Spøg ikke dermed
 Molières Lystspil 1-3

Litteratur
 Lise Busk-Jensen: Romantikkens forfatterinder, 2009: side 1496-98. 
 Anton Andersen: Danske Forfatterinder i det nittende Hundredaar, 1896.

Eksterne henvisninger
 Benedicte Arnesen Kall i Dansk Kvindebiografisk Leksikon
 Benedicte Arnesen Kall på Dansk Forfatterleksikon
 Benedicte Arnesen Kall på Projekt Runeberg

Romanforfattere fra Danmark
Kvindelige forfattere i det 19. århundrede
Personer i Dansk Kvindebiografisk Leksikon
Personer i Dansk Biografisk Leksikon
Personer fra Slagelse
Oversættere fra Danmark
Ronnie Andersen

Ronnie Andersen (født 27. august 1978 i Aabenraa) er en dansk forfatter.

Han fik sin debut med Date med en engel, udgivet i 2008 under Høst & Søn.

Bibliografi 
 Date med en engel
 Komatøs
 Tilfælde
 6
 Akavet

Referencer

Eksterne henvisninger 
 Officiel hjemmeside

Børnebogsforfattere fra Danmark
Modtagere af Kulturministeriets Børnebogspris
Svend Sperling

Svend Sperling (18. september 1903 - 23. marts 1995) var en danske advokat og landsholdsspiller i tennis. Han vandt det danske mesterskab i mixed double to gange, 1932 og 1933, begge gange med den tysk fødte Hilde Krahwinkel, som han blev gift med i 1933.

Kilder 

Tennisspillere fra Danmark
Advokater fra Danmark
Julie Sten-Knudsen

Julie Sten-Knudsen er en dansk digter og oversætter født i 1984. Hun er datter af maleren Nina Sten-Knudsen. 
Hun modtog præmiering fra Statens Kunstråd for sin debut Hjem er en retning i 2011 og for Spor efter fugle i 2017. I 2021 modtog hun Statens Kunstfonds 3-årige arbejdslegat. Julie Sten-Knudsen er uddannet fra forfatterskolen Litterär gestaltning på Göteborgs Universitet og cand.mag. i litteraturvidenskab på Københavns Universitet. Hendes digte er oversat til svensk, engelsk, tysk, polsk og bosnisk.

Bibliografi 
Syv lag, Digte, Gutkind, 2021
Spor efter fugle, Digte, Gyldendal, 2017
Atlanterhavet vokser, Gyldendal, 2013
 Hjem er en retning, Gyldendal, 2011

Oversættelser 
 Kairos af Andrzej Tichý, Arena, 2016
 Kapitel et af Jenny Tunedal, Arena, 2015
 Min krig, suiter af Jenny Tunedal, Basilisk, 2012
 Klangenes bog af Göran Sonnevi, Arena, 2012

Eksterne henvisninger 
 Præmiering 2012 
 Omtale i ''Information
 Forfatterens hjemmeside

Digtere fra Danmark
Kvindelige forfattere i det 21. århundrede
Feminister fra Danmark
Einer Ulrich

Einer Ulrich (6. maj 1896 i København - 28. februar 1969 i Gentofte) var en dansk tennisspiller som spillede for Hellerup Idrætsklub, KB og Kløvermarkens Tennis Klub.

Ulrich var en alsidig idrætsmand som begyndte sin idrætskarriere som fodboldspiller i AB, senere i KB. Han spillede også cricket i AB. Efter sin aktive periode som fodboldspiller var international fodbolddommer med tilknytning til KBU gennem mere end 25 år. Men det var som tennisspiller han skulle blive kendt tros han først begyndte med tennis i AB i 1918 som 22-årig. Han var en af Danmarks bedste spillere fra 1920'erne til 1940'erne. Han fik sit gennembrud 1921 og nåede at vinde 30 danske mesterskaber: syv i herresingle 1930-1935, 16 i herredouble 1923-1947 og syv mixed double 1924-1931.
Han spillede han 182 landskampe. Han deltog på det danske Davis Cuphold 74 gange og er den mest vindende danske spiller i double med 16 sejre.  
Han deltog i 1924 i OL i Paris hvor han blev slået ud i anden runde i herresingle og i ottendelsfinalen i herredouble, hvor han spillede med Erik Tegner.

Efter og under sin idrætskarriere havde Ulrich flere lederposter i dansk tennis. I perioden 1928-1943 var han bestyrelses medlem i Hellerup Idrætsklub, og formand 1938-1943. Han var sekretær i Dansk Lawn-Tennis Forbund (senere Dansk Tennis Forbund i 35 år, inden han 1964 overtog formandsposten. I en periode var han kaptajn for landsholdet. Internationalt havde han bl.a. overdommerhverv ved Davis Cupkampe og en ledelsespost i det internationale tennisforbund ITF. 

Ulrich blev student 1915 fra Schneekloths Latin- og Realskole og gik derefter ind i reklamebranchen. Han startede i 1941 Einer Ulrichs Reklamebureau der senere blev til Ulrich og Parrilds Reklamebureau. Firmaet solgtes til det amerikaneren J. Walter Thompson, hvorefter Ulrich var direktør i den danske afdeling frem til sin død i 1969.

Einer Ulrich er far til tennisspillerne Torben Ulrich og Jørgen Ulrich og farfar til Metallica-trommeslageren Lars Ulrich.

Kilder

Eksterne henvisninger
The Championships, Wimbledon 2013 - Players Archive 

Tennisspillere fra Danmark
Fodboldspillere fra Danmark
Cricketspillere fra Danmark
Idrætsledere fra Danmark
Fodbolddommere fra Danmark
Personer fra København
Danskere i 1900-tallet
Deltagere for Danmark ved sommer-OL 1924
Tennisspillere fra KB Tennis
Tennisspillere fra HIK Tennis
Ebba Meyer

Ebba Alexandrine Heidensleben født Meyer (25. februar 1899 i København - 31. maj 1980) var en dansk tennisspiller fra B.93.

I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB's tennishal på Frederiksberg. Her nåede Ebba Meyer finalen  i damesingle og tabte til Elsebeth Brehm, sammen vandt de  damedouble mod Vera Forum og Jutta Steenberg. Det skal dog pointeres, at der blandt kvinderne kun var danske deltagere da KB Tennis arrangerede VM i 1921.
Hun vandt mellem 1921-1926 seks danske mesterskaber: et damesingle, to i damedouble og tre i mixed double.

På tennisbanen mødte hun sin klubkammerat tennisspilleren Paul Friderich Heidensleben (1899-1973), som var tysk korrespondent og som kom til Danmark fra Rostock i 1920. De blev gift og boede i Rungsted i 40 år.

Danske mesterskaber

Kilder 

Tennisspillere fra Danmark
Kvindelige sportsudøvere
Personer fra København
Papirmarmorering

Papirmarmorering udføres for at dekorere papir så det får en vis lighed med marmor. Det er hyppigt anvendt inden for bogfremstilling til udsmykning af især de to forsatsblade der for og bag forbinder bogblokken med bogens omslag eller bogbindet. Et eller flere af bogens tre snit - over-, under- og forsnit - kan også marmoreres, forgyldes eller bestænkes med farve, 'sprænges'.

Fremstillingen af det
marmorerede snit er forbundet med en del
vanskelighed og kræver nogen øvelse, for at det
skal blive pænt.
I bunden af en passende bakke eller blikkasse fyldes det såkaldte
grundvand, der kan bestå af tragantslim eller
karragenmosslim, og herpå stænkes med en
pensel de med fortyndet alkohol og
lidt oksegalde udrevne farver.
Ovenpå dette stænkes til sidst noget med
vand fortyndet oksegalde, og herved
vil farverne ordne sig til en
marmoragtig grund, ned i hvilken snittene forsigtig dyppes.

Til frembringelse af
kammarmor
påstænkes farverne på samme måde;
men fordelingen sker ikke ved en
sidste påstænkning af oksegalde,
men ved at man med en nål eller
pind trækker en mængde streger i
farvelaget på tværs af kassen. Med
en kam dannet af pap og
knappenåle, stryger man derpå i
farvelaget én gang på langs af kassen,
hvorved de fjederagtige tegninger
fremkommer, idet disse bliver desto
spidsere, jo hurtigere kammen
trækkes.
Ved at benytte en kam med to
rækker tænder og bevæge denne i
zigzag frembringer man det såkaldte
påfuglemarmor.

Se også 
 Ådring
 Buntpapir
 Forsatspapir

Kilder 
  af kemiker Karl Meyer
 "Snittets Sprængning", side 436 i Haandgerningsbog, 1894 af N.C. Rom

Litteratur 
 Litteraturoversigt til marmorering, bl.a. bakkemarmorering og klistermarmorering hos Informationsordbogen.dk

Eksterne henvisninger 
  Wikimedia Commons har flere filer relaterede til Papirmarmorering og '''Marmoreret papir
 "Marmorere" hos Ordnet.dk/ods/ og hos Informationsordbogen.dk : "Marmorering
 Oversigt med illustrativ skitse nederst  over de enkelte dele af en indbunden bog, fra Visible.dk/../Bogbinding-ordbog.

Noter



Kunstens teknikker
Marmorering
Bøger
6 (flertydig)

6 kan henvise til flere ting:
 6 - år 6
 6 (tal) - det naturlige tal efter 5, derefter følger 7
 6 (bog) - en bog af Ronni Andersen
 6'eren - en dansk tv-kanal

Se også 
 Vi - romertallet for 6 (VI)
Rock, Synth 'N' Roll

Rock, Synth 'N' Roll er den anden EP fra det danske elektro-rock-band Dúné. Den blev udgivet 24. juni 2004 af bandet selv.

Da EPen blev indspillet havde bandet endnu ikke fundet et pladeselskab til at udgive et regulært album. Året før havde bandet udgivet demo EP'en Let's Jump. Det var første gang at Dúné udgav numre med syv mand i bandet, efter at guitarist Danny Jungslund sammen med Ole Bjórn på synthesizer var blevet medlem nummer seks og syv. Dette skete i december 2003, hvor bandet havde inviteret de to med på scenen til en koncert som opvarmning for Tiger Tunes. På udgivelsesdagen i sommeren 2004 var gennemsnitalderen på de syv medlemmer kun 15 år.

Det sjette spor, "Turn This Remix Down", er et remix af tredje spor, "Turn This Factory Down". Her havde man fået overtalt Mr. Q fra Tiger Tunes til at skrue på knapperne og tilsætte en C64-lyd. De seks numre på albummet blev indspillet hos Safelanding Studios i Aarhus. Ole Gundahl fungerede som både producer, mikser og masteringtekniker.

Efter udgivelsen blev Dúné inviteret til at spille på Skanderborg Festival og Langelandsfestivalen i 2004, ligesom det blev til koncerter i både Norge og Sverige.

Modtagelse 
Musikmagasinet Soundvenue gav EPen tre ud af seks stjerner, og skrev blandt andet: 

Det danske musikmagasin Geiger.dk startede anmeldelsen med ordene:

Sporliste 
 Hey!
 Killer Queen
 Turn This Factory Down
 Because
 Last Jump
 Turn This Remix Down (By Mr. Q)

Referencer

Eksterne henvisninger 
 Dúnés officielle hjemmeside  
 

Album fra 2004
Dúné-album
Vejsalg

Vejsalg er fra en lille bod, ofte kaldet en vejbod, sat op i vejkanten, typisk udfor en private ejendom som falbyder deres husflid eller hjemmedyrkede frugt og grøntsager. Her betaler man en kasse eller pengekasse, og tager sine varer, salget er i høj grad baseret på tillid.

Handel
The Sun Over Green Hills

"The Sun Over Green Hills" er en sang skrevet af det danske elektro-rock-band Dúné. Det er tredje og sidste single fra gruppens tredje studiealbum Wild Hearts fra 2013. The Sun Over Green Hills udkom som single den 13. maj 2013, tre måneder efter at albummet blev udgivet i Danmark. Singlen udkom på pladeselskabet Playground Music / Iceberg Records. B-siden indeholdte en akustisk version af forrige single "All That I Have.

Musikvideoen til singlen udkom den 8. juli 2013, og er instrueret af Botan Christensen og Jasper Carlberg.

Modtagelse 
Berlingskes anmelder Jeppe Krogsgaard Christensen gav selve albummet fire stjerner og nævnte "The Sun Over Green Hills" med ordene: 

Anmelder Kristian Bach Petersen fra musikbladet Gaffa gav fem ud af seks stjerner for hele Wild Hearts, og mente:

Produktion 
Sangen blev ligesom resten af Wild Hearts indspillet i "Der Raum" i bandets daværende hjemby Berlin.

Personel

Musikere 
 Sang: Mattias Kolstrup
 Kor: Ole Björn Sørensen
 Keyboards: Ole Björn Sørensen
 Guitar: Danny Jungslund
 Bas: Piotrek Wasilewski
 Trommer: Morten Hellborn

Produktion 
 Producer: Ole Bjórn og Dúné
 Mixer: Kevin Paul
 Komponist: Dúné
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2013
Dúné-sange
Axel Handevitt-Haar

Axel Handevitt-Haar, født Haar-Nielsen (6. januar 1935 i Esbjerg – 25. oktober 2013 i Perth, Australien) var en dansk erhvervsmand og politiker.

Erhvervskarriere 
Axel Haar-Nielsen var søn af restauratør A.P. Handevitt Nielsen (død 1950) og hustru restauratrice Henriette født Haar (død 1993). Han var oprindeligt udlært tjener og arbejdede for Søværnet på Grønland. Han gik ind i restauratørbranchen og drev sin egen vinstue i Esbjerg og siden Neptun Kro i Sædding. I 1968 havde han samlet sig en formue og købte i en alder af kun 33 år Hotel Atlantic i Aarhus.

I 1986 forlod han landet og nedsatte sig i Australien med egen import/eksport-virksomhed. Kort forinden havde han ændret sit navn til Handevitt-Haar. Han var dansk vicekonsul i Fremantle. Han døde i Perth i 2013.

Politisk karriere 
Han blev i 1970 valgt til Aarhus Byråd for Venstre og blev allerede 1. december året efter udnævnt til rådmand for Magistratens 5. afdeling (fjernvarme og trafik), idet han efterfulgte den sygdomsramte Alfred Mougaard fra Det Konservative Folkeparti.

Efter byrådsvalget i marts 1978 og den efterfølgende konstituering måtte rådmandsposten i 5. afdeling besættes gennem lodtrækning: Den radikale byrådspolitiker Inger Lillelund tabte, og Haar-Nielsen fortsatte indtil 31. december 1985, hvor han forlod dansk politik. Han blev efterfulgt af Lone Hindø fra SF.

Det var rådmand Axel Haar-Nielsen, som den 7. november 1971 sløjfede Aarhus' sidste sporvognslinjer og anlagde gågader i Midtbyen. Hans betydeligste indsats var imidlertid milliardprojektet Varmeplan Aarhus, der omfattede etableringen af en stor fjernvarmering fra Studstrupværket i nord mod Skanderborg i syd. Han var også engageret i omstillingen af Aarhus Havn til betjening af moderne containertrafik.

Han var formand for bestyrelsen for Tirstrup Lufthavn og medlem af Kommunernes Landsforenings bestyrelse. 1. januar 1998 blev han Ridder af 1. grad af Dannebrog.

Kilder 
 Biografi hos Aarhus Kommune 

Personer i Kraks Blå Bog (afdøde)
Rådmænd i Aarhus
Restauratører fra Danmark
Erhvervsfolk fra Danmark
Medlemmer af Aarhus Byråd
Kommunalbestyrelsesmedlemmer fra Venstre
Riddere af 1. grad af Dannebrog
Danskere i 1900-tallet
Erhvervsfolk fra Australien
Personer fra Esbjerg
Konsuler fra Danmark
Vera Forum

Vera Gerda Forum (29. juli 1900 i København) var en dansk tennisspiller fra Hellerup Idrætsklub.

I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB's tennishal på Frederiksberg. Her nåede Vera Forum og Jutta Steenberg finalen  i damedouble og tabte til Elsebeth Brehm og Ebba Meyer. Det skal dog pointeres, at der blandt kvinderne kun var danske deltagere da KB Tennis arrangerede VM i 1921.
Forum og Steenberg vandt det danske mesterskaber indendørs 1921.

Kilder 

Tennisspillere fra Danmark
Kvindelige sportsudøvere
Personer fra København
Tennisspillere fra HIK Tennis
Jutta Steenberg

Jutta Steenberg var en dansk tennisspiller fra Hellerup Idrætsklub.

I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB's tennishal på Frederiksberg. Her nåede Jutta Steenberg og  Vera Forum finalen  i damedouble og tabte til Elsebeth Brehm og Ebba Meyer. Det skal dog pointeres, at der blandt kvinderne kun var danske deltagere da Kjøbenhavns Boldklub arrangerede VM i 1921.
Steenberg og Forum vandt det danske mesterskaber indendørs 1921 og vandt igen i 1928 med Elsebeth Brehm.

Kilder 

Tennisspillere fra Danmark
Kvindelige sportsudøvere
Tennisspillere fra HIK Tennis
Danskere i 1900-tallet
Niels Leth

Niels Leth (5. januar 1660 – 18. december 1713) var en dansk rentekammerkommitteret.

Han var søn af kongelig konfessionarius, dr.theol. Hans Leth, blev student 1678 og indtrådte, efter at have uddannet sig på en udenlandsrejse, i Rentekammeret 1690 ved sin udnævnelse til assessor og succederende kammersekretær. 1692 blev han virkelig kammersekretær og året efter kommitteret. Kongen benyttede ham hyppigt uden for hans vigtige embede til forskellige kommissioner og udnævnte ham 1707 til justitsråd, 1713 til etatsråd. Leth ægtede Anna Kirstine West, en søsterdatter af Oluf Borch, og døde 18. december 1713.

Kilder 

 
 Christopher Giessing, Jubel-Lærere III, 377. 

Etatsråder fra Danmark
Embedsmænd fra Danmark
Danskere i 1600-tallet
Danskere i 1700-tallet
Niels
Agnete Goldschmidt

Agnete Goldschmidt gift Rasch (4. august 1899 i København - 17. september 1965 i Hellerup) var en dansk ekspeditionssekretær, cand. jur. og tennisspiller fra B.93.

I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB's tennishal på Frederiksberg. Her nåede Agnete Goldschmidt og Harald Thune Waagepetersen finalen  i mixed double og tabte til Elsebeth Brehm og Erik Tegner. Det skal dog pointeres, at der blandt kvinderne kun var danske deltagere. Hun var medlem af KB Tennis, som arrangerede VM i 1921.
Agnete Goldschmidt vandt det danske mesterskaber indendørs 1921 med svenskeren Charles Wennergren og vandt også samme år damedouble udendørs med Ebba Meyer.

Agnete Goldschmidt var datter af overretssagfører Albert Goldschmidt. Hun blev i 1932 gift med Carl Johan Rasch (1899-).  

Hun er begravet på Mosaisk Vestre Begravelsesplads i København.

Kilder 

Tennisspillere fra Danmark
Kvindelige sportsudøvere
Personer fra København
Stages

Stages er en dansk Robert-nomineret dokumentarfilm fra 2009 instrueret af Uffe Truust. Filmen følger rockbandet Dúné fra årene 2007 til 2009, fra øve aftener i ungdomsklubben, til de får studenterhuen på og flytter hjemmefra, og ud i verden på turné fra Tokyo over Moskva til Los Angeles. Det skete på baggrund af bandets debutalbum We Are In There You Are Out Here fra 2007, som høstede stor succes med blandt andet tre statuetter ved Danish Music Awards 2008.

Historie 
Filmen fik premiere ved Copenhagen International Documentary Festival (CPH:DOX), da den blev vist i Pumpehuset i København den 29. oktober 2009 forud for Dúnés koncert samme sted. Efterfølgende blev filmen vist forud for bandets næste 14 koncerter i Danmark, som opfølgning på albummet Enter Metropolis. Den er produceret af Beat Film i co-produktion med det amerikanske filmselskab Parts and Labor. Filmen er produceret med støtte fra Det Danske Filminstitut, i samarbejde med DR. Soundtracket til filmen, "The World Is Where We're Heading", udkom 12. oktober samme år på pladeselskabet New Gang of Robot's Rec. / Iceberg Records.

Stages udkom på DVD-Video den 1. marts 2010 med en minikoncert, video-blogs produceret af bandet, musikvideoer, ekstra scener, soundslide, bag om filmen og kommentarspor med hele bandet som ekstramateriale.

DR sendte filmen første gang i 2009, og den er flere gange blevet genudsendt, senest i februar 2013 hvor den blev vist på DR3.

Handling 

Filmen går helt tæt på de syv medlemmer af rockgruppen Dúné fra Skive. Barndomsvennerne Cille, Danny, Mattias, Malte, Piot, Simon og Ole er blot 18-år da deres karriere pludselig eksploderer på grund af debuten med We Are In There You Are Out Here, som lagde de danske anmeldere ned af ren benovelse. Man følger bandet rundt i verden på store koncertarenaer, samtidig med at den debuterende instruktør Uffe Truust følger dem i tykt og tyndt, og ikke mindst godt og ondt. Blandt andet kommer man helt tæt på keyboardspiller Ole Bjørn Sørensen som hudløst ærligt fortæller om sin opvækst på en gård udenfor Sparkær, og forældrenes efterfølgende skilsmisse.

Modtagelse 
Filmen fik mange roser af de danske anmeldere. Erik Jensen fra Politiken gav den fem ud af seks stjerner, og skrev blandt andet:

Gaffas Lars Löbner Jeppesen skrev: "...i forhold til hvor meget musikkens tilsyneladende fylder i de unge mennesker liv, er det egentlig overraskende, hvor lidt den fylder i filmen Stages" og kvitterede med at give filmen fire ud af seks stjerner. Thomas Søie Hansen fra Berlingske gav Stages maksimum stjerner, seks ud af seks, og skrev:

Stages blev også nomineret til en Robert for årets lange dokumentarfilm.

Medvirkende 
 Malte Aarup-Sørensen 
 Cecilie Dyrberg 
 Danny Jungslund 
 Mattias Kolstrup
 Ole Bjørn Sørensen 
 Simon Troelsgaard 
 Uffe Truust 
 Piotrek Wasilewski

Referencer

Eksterne henvisninger 
 Dúnés officielle hjemmeside  
 

Dokumentarfilm fra Danmark
Danske film fra 2009
Dúné
Carl Olsen

Carl Olsen (28. juli 1896 i København - 8. august 1915) var en dansk fodboldspiller. Han rykkede han straks ind som back på B.93 1. hold da han blev senior. Til trods for sin unge alder nåede han at spille 28 kampe.

Carl Olsen var en ivrig rosportsmand og omkom under en rotur i Øresund i en alder af kun 19 år, ingen af de tre i båden overlevede ulykken.

Kilder 
 B.93 Spillerprofiler 

Fodboldspillere fra Danmark
Fodboldspillere fra B.93
Personer fra København